ময়মনসিংহ প্রতিনিধি : বাংলাদেশ কৃষি বিশ্ববিদ্যালয়ের (বাকৃবি) মাৎস্যবিজ্ঞান অনুষদের শিক্ষার্থী ও ছাত্রলীগ নেতা সাদ ইবনে মমতাজের হত্যার পূর্ণাঙ্গ বিচারের দাবিতে সোমবার থেকে অনির্দিষ্টকালের জন্য ছাত্রধর্মঘট চলছে। মঙ্গলবার ধর্মঘটের দ্বিতীয় দিনে বিশ্ববিদ্যালয়ে কোনো ধরনের ক্লাশ-পরীক্ষা অনুষ্ঠিত হয়নি। এদিকে ক্লাস-পরীক্ষা চালুর দাবিতে মঙ্গলবার বিকাল ৪টা থেকে এখন পর্যন্ত ভিসির বাসভবন ঘেরাও করে অবস্থান কর্মসূচি পালন করছেন অনুষদীয় ছাত্র সমিতির নেতাকর্মীরা। তারা ভিসির পদত্যাগও দাবি করেছেন।